כהניזם

כהניזם היא אידאולוגיה ציונית-דתית, לאומנית-גזענית וימנית קיצונית, המבוססת על אמונותיו של הרב מאיר כהנא, מייסדן של התנועה והמפלגה "כך" וארגון "הליגה להגנה יהודית", שהוכרזו כארגוני טרור וכיישויות טרוריסטיות. המונח "כהניזם" נגזר משמו של "כהנא", אבי האידאולוגיה וההוגה העיקרי בה. הכהניזם סבור כי ערביי ישראל ולא-יהודים הם אויבי כלל היהודים ומדינת ישראל, מתנגד לערכי הדמוקרטיה הליברלית ושואף לייסד מדינת הלכה יהודית-תיאוקרטית אנטי-דמוקרטית, שבה למיעוטים בישראל לא תהיינה הזכות להיות אזרחי המדינה. על מפלגת כך נאסר להתמודד בבחירות לכנסת מכוח תיקונים לחוק יסוד: הכנסת וחוק הבחירות לכנסת המונעים מרשימות המסיתות לגזענות להתמודד. האידאולוגיה הכהניסטית מבוססת על ארבעה מאפיינים עיקריים. שלילת המשטר הדמוקרטי: החלפת משטר המדינה היהודית והדמוקרטית בתאוקרטיה הלכתית. שלילת זכויות האזרח של ערביי ישראל; קריאה להרחקתם בטרנספר מתחומי ארץ ישראל השלמה; עידוד פעולות טרור ואלימות כלפיהם. הפרדה בין יהודים ולא יהודים: באזורי מגורים, במוסדות להשכלה, בחופי רחצה וכדומה; דרישה לאסור בחוק קיומם של יחסי מין בין יהודים וגויים (העונש – מאסר). שלילת מעמדו של היהודי החילוני, השמאלני או הליברלי; זיהויו כ"מתיוון" שאינו שותף למדינה יהודית. יש שהדברים מגיעים עד להתרת דמם של מנהיגי שמאל חילוניים. הכהניזם דוגל במדינת הלכה ותאוקרטיה-יהודית, ושואף שמדינת ישראל תהיה כפופה להלכה ולמשפט העברי. כהנא טען כי הדמוקרטיה היא תפיסה זרה ואנטי-יהודית המנוגדת לתורה. "לפי תרבות הנכרים אין אליל יותר נשגב ואין עגל יותר זהוב מזה של הדמוקרטיה [...] הדמוקרטיה ניתנה לחברות ולמדינות שאין להן האמת, ושעבורן כל סיעות השקר שוות הן". הכהניזם תומך בשלילת זכויות האדם של מיעוטים בישראל ובעיקר של ערביי ישראל. הכהניזם גורס כי אדם לא-יהודי אינו יכול להיות אזרח המדינה, ומצדיק שימוש בטרור ובאלימות להשגת מטרות אלו. כהנא הציע שבמדינת ההלכה העתידת יהיו לאזרח הלא-יהודי שלוש ברירות: להישאר במעמד "תושב זר" ללא זכויות, בדומה למעמד של עבד מקראי, על פי תנאים "שבקבלתם הוא מכריז ומודה שהארץ אינה שלו ושאין לו בעלות וחלק בה. תנאים אלה הם: מיסים, עבדות, כפירה בע"ז וקבלת כל ז' מצוות בני נח". טרנספר: אדם לא-יהודי שגר בישראל ולא יהיה מוכן לקבל מעמד של תושב חסר זכויות ייגורש מהמדינה, תחילה בעידוד כספי. מי שימאן לעזוב בתנאים אלו יסולק באלימות או יהרג. "ואלה שנמצאו לאחר מכן, הברירה בידיהם או לברוח או למות, ומי שנשאר בארץ מהעמים האלה ומסרב לצאת ודאי בר קטלא הוא". הפרדה גזעית: לפי הכהניזם צריך לאסור בחוק המדינה על התבוללות, נישואי תערובת וקיום יחסי אישות בין יהודים ללא יהודים. "מה שלא הצליחו לעשות הכנסייה, הקוזאקים ואושוויץ - מצליחה לעשות ההתבוללות המתוקה. [...] לו הייתי ראש הממשלה, הייתי מקדים לכך הפסקה מיידית של חילול ה' ועמו על ידי איסור מגע מיני בין יהודי לגוי, על ידי הוצאת כל החיילים הזרים, כולל כוחות או"ם, מן הארץ". שלילת הגלות: כהנא האמין שעל כל יהודי לחיות במדינת ישראל ושעל כל יהודי התפוצות לעלות לארץ ישראל. כמו כן סבר כי מאבק באנטישמיות מקדש כל אמצעי אלים. התנגדות להתבוללת כחלק מהנצחת השואה: כהנא הרגיש שיש ללמד את ההיסטוריה של השואה לבני הנוער ולקשור בה נרטיב של מאבק בהתבוללות, את הצורך להגן פיזית על העם היהודי ולהשאיר מאחור כל היבט של "הגלות". אורתודוקסיה בלבד: הכהניזם שולל את הלגיטימיות של כל זרם ביהדות שאינו אורתודוקסי כביטוי למינות. כהנא סבר כי התנועות הרפורמיות והקונסרבטיביות הן הגורמים העיקריים להתבוללות בשל אי-האמונה בהתגלות המונית כאבן הפינה של התאולוגיה היהודית. יתרה מזאת, כל זרם יהודי לא דתי נשלל לחלוטין. "המאבק האמיתי היום הוא המאבק בין היהודים האמיתיים לבין המתייוונים. האויב האמיתי שיביא חס ושלום, לחורבן המדינה הזאת, הוא ההתייוונות וההתגויות, הכפירה והאפיקורסות של יהודים". התנגדות לחילוניות, לשמאלנות ולליברליות: כהנא התנגד לכל גרסה חילונית של היהדות, לרבות סובלנות והענקת זכויות ליברליות ללהט"ב. כמו כן שלל את הלגיטימיות של עמדות שמאל פוליטיות או ליברליות כחוסר אותנטיות ביחס ליהדות. הכהניזם אוחז בתפיסה משיחית רדיקלית לפיה צפויה בקרוב מלחמת גוג ומגוג בין היהודים לבין הגויים והמתיוונים שבה ניצחון היהודים יוכרע אחת ולתמיד. "התמוטטות העולם והמלחמות שתהיינה בו בתקופת הגאולה האחרונה תיצורנה תמונה איומה ומזעזעת [...] הממלכות והארצות יתגרו זו בזו במלחמות קשות - רומי ופרס והישמעאלים, זו נגד זו וכולם נגד א"י". בחוברת "ארבעים שנה" שחיבר כהנא בשנות ה-80 נטען כי "הגאולה" תוכל להגיע בעוד ארבעים שנה, בתנאי שהיהודים ידבקו בתורה כפי שכהנא מפרשה, אך הזמן הולך ואוזל והספירה לאחור החלה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. במאמרו "בנגביריזם אינו כהניזם-לייט" סיכם חוקר הדת תומר פרסיקו את עיקרי הכהניזם כתורה מבוססת על "גזענות ממארת [...] שנאה לשמאל, דחיית הלגיטימיות של המסגרת הדמוקרטית, שאיפה להפיכת ישראל למדינת הלכה, וכן, רצון עמוק לנקמה קטלנית בגויים". יאיר קוטלר, הייל כהנא, הוצאת מודן, 1985 אביעזר רביצקי, הכהנאות כתופעה תודעתית ופוליטית, ספריית שזר, 1985 האידאולוגיה של מאיר כהנא ותומכיו רות גביזון ; אהוד שפרינצק ; אביעזר רביצקי ; ג'רלד קרומר, ירושלים: מכון ון ליר בירושלים, 1986. רפאל כהן-אלמגור, גבולות הסובלנות והחירות: תאוריה ליברלית והמאבק בכהנאות, הוצאת אקדמון, 1999 גלעד הסה (עורך), גיליון 104: כהנא סדק; דעות (כתב העת של נאמני תורה ועבודה), אלול התשפ"ג, ספטמבר 2023 אסלאמופוביה אנטי-סובייטיזם הומופוביה נאציזם עמי פדהצור, דפנה קנטי-נסים כהנא מת וה"כהניזם" חי: מודל להסבר התמיכה בימין הקיצוני בישראל. מגמות, 2006 מד(2), 215–246. http://www.jstor.org/stable/23658397 גליה עוז, כהניזם ממוסד, באתר הארץ, 7 במרץ 2013 נדב איל, חרפת הכהניזם, באתר "ידיעות אחרונות", 13 בפברואר 2019 גדי גבריהו, כהניזם, שנאת זרים והומופוביה בחסות נתניהו, באתר ynet, 16 בפברואר 2021 תומר פרסיקו, האם בן גביר הוא כהניזם לכל המשפחה?, באתר הארץ, 25 באוגוסט 2022 ד"ר רפי רזניק, המשרד להגנה יהודית, באתר הזמן הזה, פברואר 2023 עופר אדרת, "הדמוקרטיה חייבת להתגונן מפני מי שמאיים להרוס אותה מבפנים": כך נאבק הנשיא חיים הרצוג בכהנא, באתר הארץ, 12 במרץ 2023 שאול מגיד, הקול קול הימין והידיים ידי השמאל, באתר מכון שלום הרטמן, ‏16 ביולי 2023 שאול מגיד, Kahane Won, מכון שלום הרטמן, 2019 Abe Asher, (Re-)Making the State: Religious Zionism, Religious Violence, and Israel in the 21st Century, Religious Studies Honors Projects, 2020-05-04 https://2009-2017.state.gov/documents/organization/45313.pdf FBI, רשימת ארגוני טרור, 2000-2001 בן סמואלס, "כך" הוסרה מרשימת ארגוני הטרור בארה"ב, אך עדיין מוגדרת "ישות טרוריסטית", באתר הארץ, 24 במאי 2022 "A: Any non-Jew, including the Arabs, can have the status of a foreign resident in Israel if he accepts the law of the Halacha. I don’t differentiate between Arabs and non-Arabs. The only difference I make is between Jews and non-Jews. If a non-Jew wants to live here, he must agree to be a foreign resident, be he Arab or not. He does not have and cannot have national rights in Israel. " "God's Law: an Interview with Rabbi Meir Kahane". Archived from the original on February 19, 2009 שלי לוי, יונתן ארליך, ‏אלימות פוליטית מצד יהודים בישראל, באתר מרכז המחקר והמידע (ממ"מ) של הכנסת, 17.8.05, עמ' 9 אביעזר רביצקי "ההיבט האידאולוגי", האידאולוגיה של מאיר כהנא ותומכיו, ירושלים: מכון ון ליר בירושלים, 1986. מאיר כהנא, אור הרעיון, פרק ו' מאיר כהנא, אור הרעיון, פרק כ' מאיר כהנא, אור הרעיון, פרק כ' מאיר כהנא, "התבוללות", פניני הרעיון מאיר כהנא, "רשעים", פניני הרעיון מאיר כהנא, אור הרעיון, פרק לח- גוג מאיר כהנא, ארבעים שנה, פרק א' תומר פרסיקו, בנגביריזם אינו כהניזם-לייט, באתר לולאת האל, ‏2022-08-26